b'\n_START_ARTICLE_\nShadow of the Colossus\n_START_SECTION_\nZgodba\n_START_PARAGRAPH_\nDogajanje pred za\xc4\x8detkom igre in odnos Wanderja do Mono pred njeno smrtjo ni nikoli povsem pojasnjen, o tem je bilo razvitih ve\xc4\x8d teorij: da jo je Wander bil prisiljen \xc5\xbertvovati in jo je posku\xc5\xa1al re\xc5\xa1iti zaradi slabe vesti, da sta bila brat in sestra, najbolj sprejeta teorija pa je, da sta bila zaljubljena, \xc4\x8deprav to ni povsem dokazano._NEWLINE_Zgodba se za\xc4\x8dne z Wanderjevim prihodom v Prepovedano de\xc5\xbeelo. S svojim konjem Agrom vstopi v velikansko strukturo na sredi de\xc5\xbeele, imenovano \xc2\xbbSveti\xc5\xa1\xc4\x8de \xc4\x8da\xc5\xa1\xc4\x8denja.\xc2\xab\xc2\xa0Ko na oltar polo\xc5\xbei Monino truplo, se pojavi pet \xc4\x8dloveku podobnih senc, ki jih Wander od\xc5\xbeene s svojim oro\xc5\xbejem, me\xc4\x8dem svetlobe. Skozi okroglo odprtino v stropu ga nagovorijo bo\xc5\xbeanstvo Dormin, presene\xc4\x8deni, ker si Wander lasti me\xc4\x8d svetlobe. Wander ga prosi, da Mono vrne du\xc5\xa1o, a Dormin za to zahtevajo uni\xc4\x8denje \xc5\xa1estnajstih idolov, ki stojijo v sveti\xc5\xa1\xc4\x8du: idol pa lahko pade le, \xc4\x8de je uni\xc4\x8den tudi njegov \xc5\xbeiv predstavnik, velikan ali kolos._NEWLINE_Po uni\xc4\x8denju dvanajstega kolosa se prika\xc5\xbee vmesna sekvenca, kjer je razkrito, da Wanderja zasleduje skupina vojakov._NEWLINE_Na poti k zadnjemu kolosu Wander pre\xc4\x8dka most, ki se tik pred svojim koncem poru\xc5\xa1i. Agro re\xc5\xa1i \xc5\xbeivljenje svojega gospodarja in ga iz sedla vr\xc5\xbee na drugo stran, sam pa pade v globino._NEWLINE_Ko Wander uni\xc4\x8di zadnjega kolosa, skupina, ki ji poveljuje lord Emon, vstopi v sveti\xc5\xa1\xc4\x8de, kjer najdejo Monino truplo. Medtem ko Emon moli nad njo, se v sveti\xc5\xa1\xc4\x8du prika\xc5\xbee Wander, preboden z me\xc4\x8dem. Z belimi o\xc4\x8dmi in do konca izmu\xc4\x8den posku\xc5\xa1a dose\xc4\x8di Mono, vendar Emon uka\xc5\xbee enemu od svojih vojakov, da Wanderja ustreli s samostrelom. Wanderja po smrti obsedejo Dormin in ga spremenijo v velikega rogatega demona. Emon pobegne in pred odhodom iz templja vr\xc5\xbee me\xc4\x8d v bli\xc5\xbenji vodnjak, kar spro\xc5\xbei mo\xc4\x8dan urok, ki Wanderja vsrka vanjo. Emon nato zbe\xc5\xbei iz sveti\xc5\xa1\xc4\x8da in pobegne iz Prepovedane de\xc5\xbeele \xc4\x8dez most, ki se za njim poru\xc5\xa1i. Emon na varnem izrazi upanje, da bodo grehi Wanderju nekega dne opro\xc5\xa1\xc4\x8deni._NEWLINE_Ko se Mono zbudi, v tempelj pri\xc5\xa1epa Agro s hudo po\xc5\xa1kodovano nogo. Mono mu sledi do vodnjaka in v njej najde dojen\xc4\x8dka z rogovi, ki ga vzame s seboj. Nato sledi Agru do vrha sveti\xc5\xa1\xc4\x8da, kjer je zasajen vrt.\n_START_SECTION_\nTeorije in naveze z Ico\n_START_PARAGRAPH_\nFumito Ueda, glavni oblikovalec Shadow of the Colossus, je za svojo igro Ico (2001) potrdil, da se dogaja v istem svetu kot Shadow of the Colossus in se kronolo\xc5\xa1ko dogaja po dogodkih svoje druge igre.'